צילום פורטרט

צילום פורטרט או צילום דיוקן הוא ענף בצילום המתמקד בלכידת דמותו של אדם או קבוצת אנשים, במטרה להנציח את אישיותם, מצב רוחם, ומאפייניהם הייחודיים. זהו אחד מתחומי הצילום העתיקים והמשפיעים ביותר, שהתפתח במקביל להמצאת הצילום במאה ה-19. תמונות פורטרט יכולות לשרת מטרות רבות, החל משימוש באתר אינטרנט אישי ועד לתצוגה בלובי של עסק.

 היסטוריה 
ממוזער|צלם פורטרטים אנגלי, 1850צילום הפורטרט התפתח מתוך מסורת ציור הדיוקנאות. עם המצאת הדאגרוטיפ ב-1839, החלו אנשים להזמין פורטרטים מצולמים כתחליף זול יותר לציורי שמן. סגנונם של אותם פורטרטים מוקדמים משקף את היכולת הטכנית של אותה תקופה - זמן חשיפה של 30 שניות וערכי האסתטיקה שהיו נהוגים אז. המצולמים הושבו אל מול רקע אחיד והוארו באור רך שנבע מצוהר בתקרה או כל מקור אור שניתן היה להכניס לחדר בעזרת מראות.

ההתקדמות הטכנולוגית בתחום הצילום מאז הדאגרוטיפ הולידה טכניקות מתקדמות יותר, ואיפשרה לצלמים לצלם תמונות בזמני חשיפה קצרים יותר ולעבוד מחוץ לסביבת סטודיו.

 טכניקות תאורה 

שימוש מושכל בתאורה טבעית או מלאכותית הוא מרכיב קריטי בצילום פורטרט. תאורה נכונה יכולה להדגיש או להסתיר תווי פנים, ליצור אווירה ולהעביר רגש. קיימות מספר טכניקות תאורה המשמשות בצילום פורטרטים.

 תאורת שלוש הנקודות 
ממוזער|המחשה גרפית לדוגמה מאד ספיציפית של ניהול תאורה לפורטרט בתאורה ספיציפית של שלוש הנקודות. (בדוגמה זו המצלמה נמצאת באזור של #2
תאורת שלוש הנקודות היא אחת מטכניקות התאורה הנפוצות ביותר. היא משמשת באופן מסורתי בסטודיו, אך צלמים עשויים להשתמש בו גם בשילוב עם אור טבעי. טכניקה זו משתמשת בשלושה גופי תאורה (אוֹר רָאשִׁי, אור המילוי והאור האחורי) כדי להראות את הפרטים במלואם ולהדגיש את תלת הממדיות של מושאי הצילום.

 אוֹר רָאשִׁי (Key-light) 
אוֹר רָאשִׁי, המכונה גם האור הראשי, ממוקם משמאל, ימין או מעל פניו של הנבדק, בדרך כלל 30 עד 60 מעלות מהמצלמה. מטרת אוֹר רָאשִׁי היא לסמן את צורת האובייקט ולהדגיש תכונות מסוימות שלו. המרחק של אוֹר רָאשִׁי מהמצלמה שולט בנפילת האור ובעומק הצללים.

 אור מילוי (Fill-light) 
אור המילוי, המכונה גם האור הראשי-המשני, ממוקם בדרך כלל מול אוֹר רָאשִׁי. לדוגמה, אם אור המפתח ממוקם 30 מעלות מצלמה-שמאל, תאורת המילוי תמוקם ב-30 מעלות מצלמה-ימין. מטרתו של אור המילוי היא להאיר את הצללים החזקים שנוצרו על ידי האור הראשי. עוצמת אור המילוי עשויה להיות שווה לאור הראשי כדי להעלים את הצללים לחלוטין, או פחות חזקה כדי פשוט להפחית צללים. לפעמים, אור המילוי עשוי להיות מוחלף על ידי רפלקטור ולא אור ממשי.

 אור אחורי (Back-light) 
האור האחורי עוזר להפריד את האובייקט מהרקע ולהדגיש את השיער. במקרים מסוימים, צלמים עשויים להשתמש באור אחורי כדי ליצור "קו אור" או אפקטים אמנותיים אחרים.

 תאורה בהירה וכהה 
 תאורה בהירה 
תאורת בהירה היא טכניקה המשמשת כדי לגרום לתמונה נטולת צללים ברובה ובעלת רקע בהיר יותר מהאובייקט. תאורה בהירה כוללת בדרך כלל שימוש בכל שלוש התאורות (או יותר) במערך תאורת שלוש הנקודות.

 תאורה כהה 
ממוזער|תמונת פורטרט בתאורה כהה
תאורה כהה היא טכניקה המשמשת לצילום תמונה שבה רק חלק מהאובייקט מואר, והיא בעלת צללים כהים ורקע כהה יותר מהאובייקט. תאורה כהה כרוכה לרוב בשימוש בתאורה אחת בלבד ממערך תאורת שלוש הנקודות (אם כי לפעמים שתיים).
ממוזער|דוגמה לתמונת פורטרט של מרלן דיטריך שצולמה בתאורת פרפר על ידי יוזף פון שטרנברג, 1932

 תאורת פרפר 
תאורת פרפר משתמשת בשני מוקדי תאורה בלבד. אור המפתח ממוקם ישירות מול המצולם, מעל המצלמה (או מעט לצד אחד), וקצת יותר גבוה מאור המפתח במערך "תאורת שלוש נקודות". האור השני הוא אור מילוי, (לעיתים קרובות יותר - רפלקטור ולא אור ממשי) והוא ממוקם ישירות מתחת למצלמה (או מעט לצד הנגדי).

תאורה זו עשויה להיות מזוהה על ידי האור החזק הנופל על המצח, גשר האף, הלחיים העליונות, ועל ידי הצל המובהק מתחת לאף שנראה לרוב כמו פרפר ומשם שם הטכניקה. סגנון תאורה זה נקרא לעיתים קרובות גם "תאורת פרמאונט".

 פורטרט חלון 
חלונות שימשו כמקור אור לפורטרטים עשרות שנים לפני שהומצאו מקורות אור מלאכותיים. למרות שאור החלון מגביל את האפשרויות בצילום פורטרט לעומת תאורות מלאכותיות, הוא נותן מקום רחב להתנסות עבור צלמים חובבים. רפלקטור לבן הממוקם כדי להחזיר אור אל הצד הכהה של פני המצולם, יאזן את הניגודיות בתמונה. מהירויות תריס עשויות להיות איטיות מהרגיל, ומחייבות שימוש בחצובה, אך התאורה תהיה רכה ועשירה להפליא.

הזמן הטוב ביותר לצלם פורטרט חלון הוא בשעות המוקדמות של היום והשעות המאוחרות של אחר הצהריים כאשר האור מהחלון חזק בגלל הזווית הנמוכה של השמש. וילונות ומחזירי אור משמשים להענקת אור רך, בעוד מראות וזכוכיות יכולים לשמש לתאורה גבוהה. ניתן להשתמש בפילטרים צבעוניים וחפצים מחזירי-אור כדי להעניק לדיוקן אפקטי צבע רצויים. הרכב הצללים והאור הרך מעניק לפורטרטים של תאורת חלון אפקט ייחודי השונה מפורטרים שצולמו באור מלאכותי.

בעת שימוש באור החלון, ניתן לשנות את מיקום המצלמה כדי להשתמש באפקטים הרצויים. למשל, מיקום המצלמה מאחורי המצולם ומול החלון יכול לייצר צללית של האובייקט בשילוב של צללים ואור רך.

 עדשות 

העדשות הנחשבות מתאימות לצילום פורטרטים הן עדשות טלה באורך מוקד של 85-200 מ"מ, שכן הן מספקות פרספקטיבה מחמיאה ומאפשרות עומק שדה רדוד שמעניק לאובייקט המצולם בידוד מהרקע ותוצאה אסתטית יותר.

עדשות בטווח רחב יותר (אורך מוקד קצר יותר) מחייבות לצלם את הפורטרט מקרוב יותר (עבור גודל שדה שווה ערך), ועיוות הפרספקטיבה המתקבל מניב אף גדול יחסית ואוזניים קטנות יותר, מה שנחשב לא מחמיא למצולם.

צילום פורטרטים ייעשה לרוב שימוש בעדשת פריים, הן בגלל שהזום אינו הכרחי לצילומי מסוג זה (והפריים קלילים יותר, זולים יותר, מהירים יותר ואיכותיים יותר), והן בגלל שעדשות זום יכולות להכניס עיוות גאומטרי מאוד לא מחמיא.

 קומפוזיציה 

כללי קומפוזיציה כמו "חוק השלישים" וחיתוך נכון משמשים ליצירת תמונות מאוזנות ומושכות. שימוש בחוק השלישים שובר את הסימטריה הבנאלית ומוסיף עניין בתמונה.

 סוגי צילום פורטרט 
 פורטרט סטודיו: צילום בסביבה מבוקרת עם תאורה מקצועית ורקע מתוכנן.
 פורטרט סביבתי: צילום האובייקט בסביבתו הטבעית, המוסיף הקשר וסיפור לתמונה.
 פורטרט אמנותי: גישה יצירתית המדגישה אלמנטים אמנותיים ואווירה מיוחדת.
 פורטרט עיתונאי: צילום המתעד אנשים במצבים אותנטיים, לרוב ללא התערבות הצלם.

 קישורים חיצוניים 

כתבה על צילום פורטרטים

 ראו גם 
 היסטוריה של הצילום
 דיוקן
 תאורה (צילום)
 סלפי
 צילום דיגיטלי
 צילום עיתונות

 הערות שוליים 

קטגוריה:צילום
קטגוריה:דיוקנאות
קטגוריה:אמנות
קטגוריה:טכניקות צילום